Alari Kivisaar

Alari Kivisaar (sündinud 16. jaanuaril 1967 Tartus) on eesti ajakirjanik ja loodusfotograaf. Kivisaar on õppinud Tartu 12. Keskkoolis. Ta astus Tartu Riikliku Ülikooli rahanduse ja krediidi eriala õppima, kuid jättis ülikooli pooleli ja hakkas hoopis diskoriks. Seejärel võeti ta kaheks aastaks ajateenistusse Nõukogude armees, mis möödus Venemaal ja Ukrainas. Pärinud isalt muusikahuvi, hakkas ta diskodel kassette ja plaate mängitama juba kooliajal. Kivisaar töötas 17 aastat klubidiskorina. Raadiotööd alustas ta 1990. aastate alguses Tartu Raadios. 1999. aastast töötab raadiojaamas Sky Plus, kus juhib koos Siim Taba ja Maris Järvaga "Hommikuprogrammi". Televisioonis on ta juhtinud TV3 saateid "Meeletu maailm", "Naabrist parem", "Eesti otsib lemmiklaulu", "Võta või jäta", "Kõik mängus", "Elu veinimõisas", "Rahaauk" ja "Eesti parim pagar". Muuhulgas on Kivisaar olnud ka plaadifirma OK Records üks juhte ning korraldanud kontserte ja festivale. Aprillis 2014 pälvis Alari Kivisaar meedias tähelepanu, kui tegi nalja Raadio Sky Plus hommikuprogrammis uudise üle, mille kohaselt Uganda naisjooksjate treener sportlasi vägistas: "Kui sa oled sportlane, siis on sinu jaoks sport number üks ja selle nimel oled sa valmis tegema mida iganes, ohverdama mida iganes ja see väike "tihi" pole nüüd küll mingi õudne häda." Kivisaare sõnavõtt tekitas meedias proteste, sh kogus juba esimese pärastlõuna jooksul sadu allkirju pöördumine raadiojaama juhtkonnale, milles leiti, et saatejuhi käitumine ja suhtumine alandab vägistamisohvreid ja õigustab kurjategijaid. Kivisaar pidas ka seejärel oma seisukohta õigustatuks: "Alati on keegi, kes ei saa huumorist aru. See on loomulik osa meie tööst." 2020. aasta juunis algatas ülemaailmse liikumise Black Lives Matter eestikeelne kogukond petitsiooni, nõudmaks Alari Kivisaare vallandamist pärast 2. juuni eetrisõnavõttu USA-s toimuvatest massirahutustest, mis olid alanud mustanahalise George Floydi tapmise tõttu politseiaresti käigus. Petitsiooni autorite väitel ütles Kivisaar raadio hommikusaates: "Ilmselgelt keegi ei tahtnud kedagi ära tappa, aga ikka juhtub. Äkki mustad on pätimad? No ei tea, äkki mingit statistikat keegi teeb." Samas algatati vastupetitsioon Kivisaare hoidmiseks oma tööpostil Sky Medias. 2005. aastal hakkas Alari Kivisaar tegelema loodusfotograafiaga. Eelkõige köidab teda makrofotograafia, millega on võimalik jäädvustada putukaid. Eriti meeldib Kivisaarele pildistada liblikaid, kuid objektiivi ette jäävad näiteks ka maastikud, panoraamid, taimed ja linnud. Viimasel ajal on tema portfooliosse lisandunud ka stuudioprojektid. Raamat "Minu fotohaigus ja selle tagajärjed" (2009) Raamat "Islandi lummuses ehk paranemise märke pole" (2010) Kalender "Loodushetked 2009" Mõlema raamatu teksti on kirja pannud Marii Karell. "Islandi lummuses" 2010/2011 (Nokia Kontserdimaja, Lianni Stuudio, Keri saare tuletorn) "Ilusad pildid" 2009/2010 (Viimsi Koduloomuuseum, Frens Cafe, Eesti Maaülikool, Rotermanni keskus, Viimsi SPA) Näitusemüük "Looduse looming" 2008 (Sisustussalong Home Art) "Mereäärne Viimsi" 2007 (Viimsi Koduloomuuseum, Viimsi Keskkooli raamatukogu) Ta on tunnistatud üheksal korral ajakirja Nädal küsitluse põhjal parimaks meesraadiohääleks. Tema juhitav Sky Plusi "Hommikuprogramm" on sama küsitluse põhjal valitud parimaks raadiosaateks kaheksal korral. Ta on valitud kolmel korral Eesti Meelelahutusauhindade jagamisel aasta meesraadiohääleks. BBC Wildlife Photographer of the Year 2011 (finaalis 3 fotot) The Epson International Pano Awards Photographer of the Year 2011 – Bronze Award The Epson International Pano Awards Photographer of the Year 2011 – Bronze Award The Epson International Pano Awards Photographer of the Year 2010 – Bronze Award The Epson International Pano Awards Photographer of the Year 2010 – Silver Award BBC Wildlife Photographer of the Year 2010 (finaalis 4 fotot) Fotokonkurss "Looduse Aasta Foto" 2009 – äramärgitud töö kategoorias "Maailma loodus" European Wild Wonders fotovõistlus 2009 – 2. koht Eesti Looduse fotovõistlus 2007 – 1. koht kategoorias "Aiataim" Eesti Looduse fotovõistlus 2007 – 1. koht kategoorias "Väike loom" Ta kasvas üles Tartus, neljaliikmelises perekonnas, kuhu kuulusid lisaks Alarile isa Aim, ema Ene ja õde Anneli. 1990. aastal abiellus Alari Kivisaar Hillega. Peres on pojad Arle (sündinud 1989) ja Adrian Hanley (sündinud 2005) ning tütar Lakendra Amerii (sündinud 2009). 11B meediablogi "Raadio Sky Plus tegijad" Maria Karumets: "Alari Kivisaar: minu vana aja kasvatustarkused ajavad naise närvi" Õhtuleht, 17. november 2010 Nikon School – Koolitajad – Alari Kivisaar "Alari Kivisaar hakkab otsima "Eesti lemmiklaulu"" Õhtuleht, 25. veebruar 2009 Liina Ristoja "Kodanikuprotest SkyPlusi hommikuse huumori vastu: nali Uganda jooksjate vägistamise pihta läks üle piiri!" Delfi, 17. aprill 2014 "SkyPlusi hommikuprogrammis tehti vägistamisohvrite üle kohatuid nalju" Postimees, 17. aprill 2014 Hille Hanso "Naljakas vägistamine?" ERR 26.04.2012 Joa, Vahur (6. juuni 2020). "Alari Kivisaare vallandamiseks algatati petitsioon - allkirja on andnud üle viie tuhande inimese". kroonika.delfi.ee. Vaadatud 09.06.2020. "Maailm läbi Alari Kivisaare objektiivi" "Alari Kivisaare koduleht". Originaali arhiivikoopia seisuga 26. september 2011. Vaadatud 2. oktoobril 2011. "Eestlaste lemmikud on endiselt Kivisaar, Reikop, Välba ja "Pealtnägija"" Publik.ee, 19. mai 2011 Koduleht Raadio Sky Plus koduleht Looduspilt.ee Facebook Twitter Hille Hanso "Naljakas vägistamine?" ERR 26. aprill 2012 Kairi Raave. "Alari Kivisaar soovitab koju seinale loodusfotosid" Õhtuleht, 13. aprill 2007 "Öötööst loobunud Alari Kivisaar kantseldab poegi" Naisteleht, 7. september 2007 "Alari Kivisaar: seltskonnafotograafi minust ei saa" Publik.ee, 4. veebruar 2009 "Alari Kivisaar: "Eesti filmitootjad toodavad tihti p***a!"" Kroonika, 10. juuni 2009 Kristiina Genno. "Alari Kivisaar sai kolmandat korda isaks" Kroonika, 15. september 2009 Eveli Makko. "Alari Kivisaar tütre sünnist: "Saatusel on meiega omad plaanid."" Õhtuleht, 18. september 2009 "Alari Kivisaar: tüdrukut me ju tahtsime!" Elu24, 18. september 2009 "Alari Kivisaar õpetab, kuidas kallimale jõulukinki valida" Postimees, 10. detsember 2009 Meelis Tomson. "Alari Kivisaar põrutab Islandile loodust jäädvustama" NaisteMaailm.ee, 28. aprill 2010 "Alari Kivisaar sattus haiglasse" Publik.ee, 14. mai 2010 Jaanus Hämarsoo. "Alari Kivisaar kolib Kallase naabriks" Kroonika, 23. august 2010 "Alari Kivisaar: Ma ei oska lastele "ei" öelda!" NaisteMaailm.ee, 10. aprill 2011 "Alari Kivisaar: varem või hiljem peab laps selle peotäie mulda ära sööma" Naine24, 11. aprill 2011